armvectores/hy_wikipedia_2023 huggingface dataset:
Սավոյների արքայական պալատներ

Սավոյների արքայական պալատներ (իտալերեն՝  Residenze sabaude di Torino e dintorni), պալատների խումբ Թուրինում, Պիեմոնտ մարզում, Հյուսիսային Իտալիայում։ 1997 թվականին ընդգրկվել է ՅՈՒՆԵՍԿՕ-ի Համաշխարհային ժառանգության ցանկում։ Ըստ ՅՈՒՆԵՍԿՕ-ի կայքի, օբյեկտները ընդհանուր թվով 14-ն են։


== Պատմություն ==
Սավոյական դինաստիան հին կառավարական ընտանիք է, որը հիմնադրվել է 1003 թվականին Սավոյա շրջանում (ներկայումս՝ Ռոն Ալպերի դեպարտամենտը Ֆրանսիայում)։ Հետագայում նրա ազդեցությունը հզորացավ, իսկ 1720 թվականից ընտանիքը գլխավորեց Իտալիայի հյուսիս-արևմուտքում գտնվող Սարդինիայի թագավորությունը։ Իսկ արքայատոհմի կրտսեր ճյուղը՝ Սավոյան Կարինյանոյի տունը, նպաստել է 1861 թվականին Իտալիայի միավորմանը և ղեկավարել է Իտալիայի թագավորությունը 1861 թվականից մինչև Երկրորդ համաշխարհային պատերազմի ավարտը։ Այդ ժամանակ Վիկտոր Էմանուիլ III թագավորը հրաժարվեց գահից՝ զիջելովի որդուն՝ Ումբերտո II-ին։ Սակայն 1946 թվականին  սահմանադրական հանրաքվեից հետո միապետությունը վերացավ և հաստատվեց հանրապետությունը, իսկ Սավոյանների տան անդամներին հորդորեցին երկրից հեռանալ։
1562 թվականին սավոյական կոմս Էմանուիլ Ֆիլիբերտոն, մայրաքաղաքը տեղափոխեց Թուրին և սկսեց մի շարք շինարարական նախագծեր ժամանակի լավագույն ճարտարապետների հետ։ Հետագա կառավարիչները շարունակեցին կառուցել և վերակառուցել պալատները։ Շքեղ զարդարված ամրոցները որպես կանոն ձևավորված էին ժամանակի նկարիչների գործերով՝ նպատակ ունենալով տպավորություն թողնել հասարակության վրա և ցուցադրել Սավոյանի տան իշխանությունը։
Բացի Թուրինի պալատներից, շրջակա գյուղերում կառուցվել են ամառանոցներ և որսորդական կացարաններ։ Այս բոլոր շենքերը ընդգրկվեն են ՅՈՒՆԵՍԿՕ-ի Համաշխարհային ժառանգության ցուցակում՝ նկարագրությամբ, որ նրանք «ցուցադրում են XVII և XVIII դարերի եվրոպական ճարտարապետությունը, ցույց տալով իրենց ոճը և շքեղությունը, նյութական առումով՝ բացարձակ միապետության ուժը»։


== Բնակավայր ==
Թուրինում ։Պիեմոնտում՝ Թուրինի մոտ։


== Տես նաև ==
Սավոյայի դքսություն
Սարդինիայի թագավորություն
Իտալիայի թագավորություն (1861–1946)


== Ծանոթագրություններ ==


== Արտաքին հղումներ ==
Օբյեկտները ՅուԹյուբի ՅՈՒՆԵՍԿՕ-ի պաշտոնական ալիքում
Սիմա (այլ կիրառումներ)

Սիմա, կարող է վերաբերել՝

Սիմա - քաղաք Կոմորոսի արևելքում գտնվող Անյուան կղզու արևմուտքում
Սիմա - գյուղ Ռուսաստանի Վլադիմիրի մարզի Յուրև-Պոլսկի շրջանի կազմումՍիմա անուն, նշանակում է այրող
Փոշի

Փոշի, օրգանական կամ հանքային ծագմամբ կոշտ, մանր մասնիկներ։ Փոշուն են վերաբերում միջին տրամագծով մասնիկները՝ սկսած միկրոնի մասնիկից մինչև առավելագույնը ՝ 0,1մմ։ Ավելի խոշոր մասերը նյութը փոխակերպում են ավազի, որն ունենում է 0,1-5մմ չափեր։ Հեղուկի ազդեցության տակ փոշին վերածվում է կեղտի։


== Տնային փոշի ==
Տնային փոշում կարող են տեղ գրավել այսպես կոչված տնային փոշու տիզերը, որոնք նեխակերներ են հանդիսանում։ Նեխակերը գործնականում անվնաս է, այն չի փչացնում մթերքները և վարակիչ հիվանդություններ չի փոխանցում, ինչպես դրանք անում են օրինակ՝ մկները, առնետները, ճանճերն ու տարականները։ Տիզերը, ի տարբերություն տարականների և մրջյունների, չեն տարածում նաև պորտաբույծների ձվերը։ Սակայն տնային փոշու տիզերի կենսագործունեությանը նպաստող մթերքները շատ հաճախ ալերգիկ երևույթների և ասթմայի առաջացման պատճառ են հանդիսանում։
Լուսամուտներն ու դռները փակած բնակարանում, 2 շաբաթվա ընթացքում, հատակի 1քառ․ սմ մակերեսին և կահույքի հորիզոնական մակերեսին նստում են 12 հազար փոշու մասնիկներ։ Այդ փոշում կա 35% հանքային տարրեր, 12% գործվածքի և թղթե թափոններ, 19 % կաշվե թեփիկ, 7 % ծաղկային փոշի, 3 % մրի և ծխի մասնիկներ։ Մնացած 24 %֊ը անհայտ ծագման տիեզերական փոշի է։ Համակարգչային մոդելավորման ընթացքում Արիզոնայի համալսարանի գիտնականները պարզել են, որ հետազոտված վայրերում փոշու մի մասը մարդու կյանք է ներխուժում ոչ թե կեղտոտ կոշիկի, հագուստի և այլնի միջոցով, այլ օդի հետ միասին.։


== Փոշու պայթյուններ ==
Փոշու մեծ ծավալով պայթյունները քիմիական արդյունաբերության հիմնական վտանգներից են հանդիսանում և տեղի են ունենում սահմանափակ տարածություններում (շինությունների ներսում, տարբեր սարքավորումներում, հանքավայրերում)։ Փոշու պայթյուններ հնարավոր են ալյուրաղացման արդյունաբերությունում, հացահատիկների շտեմարաններում (ալրային փոշի)՝ ներկանյութերի, շաքարի և այլ փոշենման կերակրատեսակների հետ փոխզդեցության արդյունքում, ինչպես նաև պլաստիկ նյութերի, դեղահաբերի 
արտադրության մեջ, տեքստիլ արդյունաբերության մեջ։


== Ծագում ==
Քամին հողից բարձրացնում է փոշին, բույսերը տարածում են փոշու մասնիկները, հրաբուխները դուրս են մղում մոխիրը և այլն։


== Փոշու ազդեցությունը կլիմայի վրա ==
Մթնոլորտում փոշու առկայությունը մեծ ազդեցություն է ունենում կլիմայի վրա։ Փոշու մասնիկները կլանում են արևային ճառագայթման մի մասը, ինչպես նաև նպաստում են ամպերի ձևավորմանը՝ հանդիսանալով թունային կուտակիչներ։


== Տես նաև ==
Տիեզերական փոշի
Հացահատիկային փոշի
Փոշեկուլ


== Ծանոթագրություններ ==
Դոբրուդջա

Դոբրուջա (ռումիներեն՝ Dobrogea, բուլղար․՝ Добруджа, թուրքերեն՝ Dobruca), պատմական շրջան  Ռումինիայի հարավարևելյան մասում։ Երկար տարիներ այն կռվախնձոր է եղել Ռուսական կայսրության և Օսմանյան կայսրության համար։ Դոբրուջան բաժանված է երկու մասի՝ Հյուսիսայինի (ներկայիս Դոբրուջան) և Հարավային Դոբրուջայի, (որը գտնվում է ներկայիս Բուլղարիայի հյուսիսարևելյան մասում)։ Վերջինս 1878 թ. Կրայովսկի պայմանագրով է միացել Բուլղարիային։
Ռումինական Դոբրուջան տեղակայված է Դանուբ գետի և Սև ծովի միջև։ Այստեղ են գտնվում Կոնստանցան, Տուլչան։


== Անվանում ==
Անվանումը ստացել է 14-րդ դարում այստեղ ֆեոդալական ինքնուրույն պետություն հիմնած բուլղար Բալիկի հաջորդ Դոբրոտցիայի անունից։


== Ծանոթագրություններ ==
Պեռգո

Պեռգո (ֆր.՝ Pierregot), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 251 մարդ, բնակչության խտությունը` 102.03 մարդ/կմ²։ Բնակավայրը զբաղեցնում է 2.46 կմ² տարածք։


== Աշխարհագրություն ==
Գտնվում է Փարիզ քաղաքից 130 կմ հյուսիս, Ամյեն քաղաքից 13 կմ հյուսիս-արևելք։


== Բնակչություն ==


== Տնտեսություն ==
2010 թվականին ուներ 165 աշխատունակ (15-64 տարեկան) բնակիչ, որոնցից ակտիվ էին 122-ը, իսկ ոչ ակտիվները` 43։ Ակտիվության ցուցանիշը կազմում է 73,9 %։ 122 աշխատունակ մարդկանցից աշխատել է 118 անձ (62 տղամարդ և 56 կին)։ Գործազուրկ են եղել 4 անձ (1 տղամարդ և 3 կին)։ 43 անաշխատունակներից 10-ը եղել են աշակերտներ կամ ուսանողներ, 20-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պրադա

Պրադա, պերճանքի իրերի իտալական ընկերություն, նորաձևության տուն և ապրանքանիշ։ Հիմնադրվել է 1913 թվականին Մարիո Պրադայի կողմից։ Այն արտադրում է կաշվե աքսեսուարներ, կոշիկներ, ճամպրուկներ, օծանելիք, ժամացույցներ և այլն։


== Պատմություն ==

Ընկերությունը բացվել է 1913 թվականին Մարիո Պրադայի և իր եղբոր՝ Մարտինոյի կողմից։ Այն սկզբում մի փոքրիկ խանութ էր Իտալիայի Միլան քաղաքում, որտեղ վաճառվում էին կաշվե պարագաներ։ Խանութի անունն էր «Պրադա եղբայրները»։
Մարիոն կարծում էր, որ կանայք չպետք է բիզնեսի հետ գործ ունենան և հույս ուներ իր ընկերությունը փոխանցել որդուն, սակայն իր որդին հետաքրքրված չէր նորաձևությամբ, և այդ պատճառով ընկերությունը անցավ Մարիոյի աղջկան, ով 20 տարի ղեկավարեց այն։ 1970 թվականին ընկերությունը անցավ Մարիոյի թոռնիկին՝ Միուցիա Պրադային։


== Օծանելիք ==
Պրադան կանանց համար, 2003
«Tendre» կանանց համար, տղամարդկանց համար, 2006
«PRADA Amber pour Homme» տղամարդկանց համար, 2006
«Benjoin »կանանց համար, 2007
«Infusion d'Iris» կանանց համար, 2007
«Infusion d'Homme» տղամարդկանց համար, 2008
«L'eau ambrée» կանանց համար, 2009
«Prada Amber pour Homme Intense» տղամարդկանց համար, 2011
«Prada Candy» կանանց համար, 2011.2003 թվականից սկսած Պրադա օծանելիքը պատկանում է Puig ընկերությանը։


== Ծանոթագրություններ ==


== Արտաքին հղումներ ==
http://www.prada.com/  Պրադա. պաշտոնական կայք
Ադամ Սալայ

Ադամ Սալայ (հունգ.՝ Szalai Ádám, դեկտեմբերի 9, 1987(1987-12-09), Բուդապեշտ, Հունգարական Ժողովրդական Հանրապետություն), հունգարացի ֆուտբոլիստ։ Հունգարիայի ֆուտբոլայի ազգային հավաքականի և գերմանական Հոֆենհայմ ֆուտբոլային ակումբի կիսապաշտպան։ Հասակը՝ 193 սմ, իսկ քաշը՝ 87 կգ։
Գերմանական ակումբում և Հունգարիայի ֆուտբոլի ազգային հավաքականի կազմում Ադամ Սալայը հանդես է գալիս 28 համարի ներքո։ Հունգարիայի հավաքականի կազմում հանդես է գալիս 2009 թվականի փետրվարի 11-ից, առաջին խաղում մրցելով Իսրայելի ֆուտբոլի ազգային հավաքականի դեմ։


== Ծանոթագրություններ ==


== Արտաքին հղումներ ==
Профиль игрока на Fussballdaten.de (գերմ.)
Профиль игрока на Weltfussball.de (գերմ.)
Adam Szalai Ֆեյսբուք
Սապադա

Սապադա  (իտալերեն՝ Sappada), կոմունա Իտալիայում։ Տեղակայված է Վենետո մարզում, Բելունո գավառում։
Բնակչությունը կազմում է 1324 մարդ (2008), բնակչության խտություն՝ 22 մարդ/կմ²։ Զբաղեցնում է 63 կմ² մակերես։ Փոստային ինդեքս՝ 32047։ Հեռախոսային կոդ՝ 0435։
Կոմունայի հովանավորն է Սուրբ Մարգարիտ Անտիոքացին։ Տոնը նշվում է հուլիսի 20-ին։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0435 469126
Էլեկտրոնային փոստ՝ segr.sappada@cmcs.it
Պաշտոնական կայք՝ http://sappada.org/ Archived 2014-12-18 at the Wayback Machine.


== Արտաքին հղումներ ==
Պաշտոնական կայք (իտալ.) Archived 2014-12-18 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կոմիտաս Քյոմուրճյան

Կոմիտաս Մարտիրոսի Քյոմուրճյան (1656, Կոստանդնուպոլիս, Օսմանյան կայսրություն և Ստամբուլ, Օսմանյան կայսրություն - նոյեմբերի 5, 1707(1707-11-05), Կոստանդնուպոլիս, Օսմանյան կայսրություն և Ստամբուլ, Օսմանյան կայսրություն), հայ քահանա, թարգմանիչ։


== Կենսագրություն ==
Կոմիտաս Քյոմուրճյանը ծնվել է 1656 թվականին Կ. Պոլսում Մարտիրոս քահանայի ընտանիքում։ Եղբայրն է Երեմիա Չելեպի Քյոմուրճյանի։ Մյուս եղբայրը եղել է Մարտիրոս քահանան։ Ամուսնացած է եղել Հուսի անունով կեսարացի կնոջ հետ։ Նրանք ունեին երկու որդի և երեք դուստր։
Աշակերտել է այնթապցի Մինաս վարդապետին, սովորել քերականություն, ճարտասանություն և աստվածաբանություն։ 1683 թվականին Եվդոկիայի առաջնորդ Կիրակոս եպիսկոպոսը Քյոմուրճյանին ձեռնադրել է քահանա։
Պաշտոնավարել է Սամաթիայի Սուրբ Գևորգ եկեղեցում։ Ներքաշվել է Կ. Պոլսի պատրիարքական աթոռի համար կռվի մեջ և ենթարկվել հալածանքների։ 1701 թվականին Երեմ վարդապետ Ղափանցին, ընտրվելով պատրիարք, սաստիկ հալածանք է սկսել կաթոլիկ եկեղեցու համակիրների, այդ թվում՝ Քյոմուրճյանի դեմ։ Քյոմուրճյանը ստիպված մեկնել է Երուսաղեմ, բայց պատշաճ ընդունելության չարժանանալով՝ վերադարձել է Կ. Պոլիս, 9 ամիս թաքնվել է, այդ ընթացքում չափածոյի է վերածել «Գործք առաքելոց»–ը, որը տպագրվել է 1704 թվականին Կ. Պոլսում՝ Սուրբ Էջմիածնի և Սուրբ Սարգսի տպարանում։ Տիտղոսաթերթին՝ «Ոտնաւորք բանք ի գործս առաքելոց» (196 էջ, 8՛՛, 11,6x7 սմ)։
1798 թվականին Տրիեստում՝ Մխիթարյան տպարանում լույս է տեսել Ստեփանոս Ավգերյանցի «Քէօմիւրճեանց տէր Կոմիտաս քահանայնըն վարքը, վէ նահատակութիւնու» հայատառ թուրքերեն գրքույկը՝ Քյոմուրճյանի վարքի ու նահատակության մասին։ Տիտղոսաթերթին՝ «Ալլահըն ազիզ Քուլու-Քէօմիւրճեանց տէր Կոմիտաս քահանայնըն վարքը, վէ նահատակութիւնու» (44 էջ, 8՛՛, 13,5x8,5 սմ)։
Օսմանյան կառավարության որոշմամբ Քյոմուրճյանին գլխատել են։ 1929 թվականին Հռոմի Պիոս XI պապը նրան կարգել է «երանելիների դասին»։
Թաղված է Պալըգլըի գերեզմանոցում՝ Թորոս կաթողիկոսի շիրմի մոտ։


== Ծանոթագրություններ ==


== Գրականություն ==
Մաղարեան Յ, Համառօտ կենսագրութւին տեառն Կոմիտասայ քահանայի Քիւմւրճեանց Կ. Պոլսեցի Հայ-Կաթողիկէ վկային, ԿՊ, 1912։


== Արտաքին հղումներ ==
Ուրբաթ 4 Նոյեմբեր 2011, Տօնն է Երանելի Տէր Կոմիտաս Քահանային
Der Gomidas Kahana (1656-1707)
Ջովաննի Գորիա

Ջովաննի Ջուզեպպե Գորիա (իտալերեն՝ Giovanni Giuseppe Goria, հուլիսի 30, 1943(1943-07-30), Աստի, Պիեմոնտ, Իտալիա - մայիսի 21, 1994(1994-05-21), Աստի, Պիեմոնտ, Իտալիա), իտալացի, քաղաքական և պետական գործիչ, Իտալիայի վարչապետը 1987 թվականի հուլիսի 28-ից մինչև 1988 թվականի ապրիլի 13-ը։ 1960 թվականից  Իտալիայի Քրիստոնեա-դեմոկրատական կուսակցության անդամ։ 


== Կենսագրություն ==
Առաջին անգամ պատգամավոր է ընտրվել 1976 թվականին։ 1981 թվականից մինչև 1982 թվականը եղել է գանձապետարանի նախարարի տեղակալը։  Ջովաննին եղել է  ՔԴԿ-ում «ձախ կենտրոնի» ներկայացուցիչ և Ալդո Մորոյի զինակից ընկերը։ 1987 թվականի հուլիսին ընտրվել է որպես Իտալիայի վարչապետ, սակայն նրա կառավարությունը ղեկավարել է ընդամենը 260 օր։ Վարչապետի պաշտոնում պաշտոնաթող լինելուց հետո՝ 1989 թվականին ընտրվել է Եվրախորհրդարան։ Զբաղեցրել է գյուղատնտեսության նախարարի պաշտոնը Ջուլիո Անդրեոտիի կառավարման ժամանակ (1991-1992)։ 1992 թվականին դարձել է ֆինանսների նախարարի Ջուլիանո Ամատոնի ղեկավարման ընթացքում։ 1993 թվականին բացահայտվել է խոշոր կոռուպցիա, որում ներգրավվեծ են եղել Քրիստոնեա-դեմոկրատական ​​կուսակցության բազմաթիվ հայտնի դեմքեր, և Գորիան ստիպված  է եղել հրաժարական տալ։ Մինչ հետաքննության ավարտը՝ 1994 թվականի մայիսի 21-ին, մահացել է իր հայրենի Աստի քաղաքում։


== Ծանոթագրություններ ==
Սուսկովո

Սուսկովո (ուկրաիներեն՝ Сусково), գյուղ Ուկրաինայի Անդրկարպատյան մարզի Սվալյավայի շրջանում։ Հիմնադրվել է 16-րդ դարում։
Չճշտված տվյալներով Սուսկովո գյուղում բնակվում էր 1 468 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալայա (բնակավայր-նավահանգիստ)

Անվան այլ կիրառումների համար տե՛ս՝ Ալայա (այլ կիրառումներ)Ալայա, բնակավայր-նավահանգիստ Թուրքիայում, Կարմանի նահանգի Ալայա գավառի կենտրոնը։ Նույնն է միջին դարերում Կիլիկիայի Հայկական Թագավորության Կոռիկոսի հետ։


== Ծանոթագրություններ ==
Եֆիմիա Կրիվոշեևա

Եֆիմիա Պետրովնա Կրիվոշեևա (հունիսի 1 (13), 1867, Տարասովկա, Պետրովսկի ուեզդ, Սարատովի նահանգ, Ռուսական կայսրություն - հունիսի 24, 1936(1936-06-24), Սարանսկ, Միջինվոլգյան երկրամաս, ՌԽՖՍՀ, ԽՍՀՄ), ազգությամբ էրզիացի ժողովրդական հեքիաթասաց, մորդովական հեքիաթասացության արվեստի հիմնադիրներից։


== Կենսագրություն ==
Եֆիմիա Կրիվոշեևան ծնվել է 1867 թվականի հունիսի 1-ին, Տարասովկա գյուղում (այժմ՝ Պենզայի մարզի Կամեշկիրսկի շրջանի կազմում), Պյոտր Ֆեոդորովիչ Ադամովի բազմանդամ ընտանիքում։ Կրթություն չի ստացել։ Աշխատել է ըստ վարձակալության, կատարել է ցանկացած դժվարին աշխատանք։ Կրիվոշեևների բազմանդամ ընտանիքն աղքատ է ապրել։ Որպեսզի ինչ-որ կերպ հանգստացնի հոգին, Եֆիմիա Պետրովնան երգեր է ընտրել, որոնք կատարել է ընկերների և հարազատների շրջանում։ Պատանեկան տարիքում եղել է լավ երգահան, հասուն տարիքում ունեցել է սգացող կնոջ, հմուտ կատարողի և ծիսական ու ոչ ծիսական բանահյուսության գիտակի հեղինակություն։
Եֆիմիա Պետրովնայի ստեղծագործական տաղանդը բացահայտել է որդին՝ Իլյա Պետրովիչ Կրիվոշեևը, որը 1922 թվականին ձայնագրել է մոր կատարումը։ Կրիվոշեևայի անունը լայն ճանաչում է ստացել 1936 թվականին, երբ «Պրավդա» թերթում հրապարակվել է նրա «Եղերերգ Կիրովի մասին» (էրզ.՝ «Лайшема Кировдо») ստեղծագործությունը։ Լայն ճանաչում են գտել Կրիվոշեևայի քաղաքացիական հեքիաթները, բանաստեղծությունները՝ «Одов чачсь, миресь - масторось» և «Эсь эрямодон»:
Կորցրել է յոթ երեխաների և վիշտը խեղդել է լացի մեջ։
Մահացել է  1936 թվականի հունիսի 24-ին, Սարանսկում։


== Ստեղծագործություններ ==
Կրիվոշեևան հիսունից ավելի հեքիաթների հեղինակ է։ Նրա ստեղծագործությունների առաջին հավաքածուն՝ «Լաց և երգ» (էրզ.՝ «Лайшемат ды морот») հրատարակվել է 1937 թվականին։ Բացի այդ, նրա ստեղծագործությունները տպագրվել են «Մոր ձայնը»  (էրզ.՝ «Авань вайгель», 1950), «Լսեք, իմ զավակներ», (էրզ.՝ «Тынь кунсолодо, тиринь тякам монь», 1968) հավաքածուներում։ Կրիվոշեևայի աշխատանքները լիակատար ներկայացված են «Ընտրված գործեր» հավաքածուում (1968)։


== Ընտանիք ==
Ամուսին՝ Կրիվոշեև Պյոտր Վասիլևիչ, գյուղացի, դարբին


=== Երեխաներ ===
Կրիվոշեև Իլյա Պետրովիչ՝ գրող, Մորդովիայի վաստակավոր մանկավարժ
Կրիվոշեև Նիկիֆոր Պետրովիչ
Կրիվոշեև Իվան Պետրովիչ
Օդերովա (Կրիվոշեևա) Ալեքսանդրա Պետրովնա


=== Թոռներ ===
Օդերով Կոնստանտին Անտոնովիչ
Օդերով Միխայիլ Անտոնովիչ՝ Հայրենական մեծ պատերազմի մասնակից, ՌԽՖՍՀ գյուղատնտեսության վաստակավոր մեխանիզատոր
Օդերով Անատոլի Անտոնովիչ
Օդերով Յուրի Անտոնովիչ


== Հիշատակ ==
2014 թվականին Սարանսկում որդու՝ Մոկշանսկի փողոցի № 16  տանը, որտեղ Եֆիմիա Կրիվոշեևան ապրել է կյանքի վերջին տարիները, տեղադրվել է նրան նվիրված հուշատախտակ։


== Ծանոթագրություններ ==


== Գրականություն ==
Кривошеева, Ефимья Петровна // Корзинка - Кукунор. - М. : Советская энциклопедия, 1953. - С. 390. - (Большая советская энциклопедия : [в 51 т.] / гл. ред. Б. А. Введенский ; 1949-1
Савин О. М. Кривошеева Ефимия Петровна // Пензенская энциклопедия. — М.: Большая Российская энциклопедия, 2001. — С. 270.
The London

«The London», ամերիկացի հիփ-հոփ կատարող Յանգ Թագի երգը, որ ձայնագրվել է J. Cole-ի և Թրևիս Սքոթի մասնակցությամբ և թողարկվել 2019 թվականի մայիսի 23-ին 300 Entertainment և Atlantic Records լեյբլներում։ Երգի պրոդյուսերը եղել է կանադացի երաժիշտ T-Minus-ը։


== Պատմություն ==
Երաժիշտների համատեղ աշխատանքի մասին առաջին անգամ հայտարարվել է թռուցիկներով Rolling Loud փառատոնի ժամանակ, որն անցկացվել է Մայամիում մայիսի 11-ին։ Դրանցում նշվել է, որ «ամառային հիմնը» կհնչի «երեք ռեփերների» կատարմամբ։
Երգն ստացել է դրական արձագանքներ, այդ թվում նաև Rolling Stone, Pitchfork, XXL ամսագրերից։


== Կոմերցիոն հաջողություն ==
Միացյալ Նահանգներում «The London» սինգլը Billlboard Hot 100 հիթ-շքերթում նորամուտը կատարել է 12-րդ հորիզոնականում առաջին շաբաթում կատարված զանգվածային սթրիմինգի շնորհիվ։ Կանադայում նորամուտը կատարել է վեցերորդ հորիզոնականում։


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
 «The London» (անգլ.)
Կադուբովցի

Կադուբովցի (ուկրաիներեն՝ Кадубівці), գյուղ Ուկրաինայի Չեռնովցիի մարզի Զաստավնայի շրջանում։
2001 թվականի տվյալներով Կադուբովցի գյուղում բնակվում էր 3 285 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հյոսլվանգ

Հյոսլվանգ (գերմ.՝ Höslwang), կոմունա Գերմանիայում՝ Բավարիա երկրամասում։
Ենթարկվում է Վերին Բավարիայի վարչական կենտրոնին։ Մտնում է Ռոզենհայմ շրջանի կազմի մեջ։ Բնակչությունը կազմում է 1236 մարդ (դեկտեմբերի 31, 2010 թվական)։ Զբաղեցնում է 16.18 կմ² մակերես տարածք։ Պաշտոնական կոդ՝ 09 1 87 145։


== Ծանոթագրություններ ==


== Արտաքին հղումներ ==
Պաշտոնական կայք
Սամվել Մուրադյան (այլ կիրառումներ)

Սամվել Մուրադյան անունը կարող է վերաբերել՝

Սամվել Մուրադյան, հայազգի գրականագետ,
Սամվել Մուրադյան, հայազգի վաճառական, բարերար Նախիջևանից,
Սամվել Մուրադյան, հայկական վարժարան։
Լուսապարբերականություն

Լուսապարբերականություն կամ ֆոտոպերիոդիզմ (ֆոտո և հուն․ περίοδος - պարբերություն, շրջապտույտ), օրգանիզմի ռեակցիան օրվա ընթացքում լույս և մութ (օր և գիշեր) ժամանակաշրջանների հարաբերությանը։
Բույսերի լուսապարբերականությունն օրվա լույս և մութ շրջանների ազդեցությամբ վեգետատիվ աճից ծաղկմանն անցնելու ունակությունն է։ «Ֆոտոպերիոդիզմ» տերմինն առաջարկել են ամերիկացի գիտնականներ Վ․ Գարները և Դ․ Ալլարդը (1920), որոնք և հայտնաբերել են այդ երևույթը։
Ըստ ֆոտոպերիոդիկ ռեակցիայի բնույթի բույսերը բաժանվում են 3 հիմնական խմբի․ 

երկարօրյա բույսեր, ծաղկում են 16 և ավելի ժամ լուսավորության պայմաններում, աճում են միջին և հյուսիսային լայնություններում (ցորեն, տարեկան, գարի, վարսակ, մանանեխ, կարտոֆիլ, վուշ, շաքարի ճակնդեղ և այլն).
կարճօրյա բույսեր, զարգանում են 12 ժամից պակաս լուսավորության պայմաններում․ աճում են հարավային լայնություններում (եգիպտացորեն, կորեկ, սոյա, կանեփ, բամբակենի, ծխախոտի շատ սորտեր, բոլոր դդմազգիները և այլն).
օրվա տևողության հանդեպ չեզոք բույսեր, որոնք ֆոտոպերիոդիկ զգայնություն չունեն, ցերեկվա տևողությունը չի ազդում ծաղկման ժամկետների վրա (հնդկացորեն, արևածաղիկ, բակլա և այլն)։Գոյություն ունեն նաև կարճ-երկարօրյա և երկար-կարճօրյա բույսեր։ Առաջիններն արագորեն ծաղկում են սկզբում կարճ, ապա երկար օրվա ընթացքում, իսկ երկրորդները՝ հակառակը։ Բույսերի ֆոտոպերիոդիկ զգայնությունն իրականացվում է պիգմենաային համակարգերի ֆիտոհորմոնների միջոցով։
Լուսապարբերականությանը բնորոշ է նաև կենդանիներին (միջատներ, ձկներ, թռչուններ և այլն), ձևավորվում է ժառանգականորեն, կապված է կենսաբանական ռիթմերի հետ և վերահսկում է զուգավորման շրջանը, բեղմնավորությունը, մազափոխությունը, ձմռան քունը, չուն և այլն։


== Գրականություն ==
Саулич А. Х., Волкович Т. А. Экология фотопериодизма насекомых: Учеб. пособие — СПб.: Изд-во С.-Петерб. ун-та, 2004. — 275 с.
Л. А. Аксенова. Физиология растений. — М.: Изд-во ОЛ ВЗМШ, 2003.
Д. Е. Санников — «Учение биологии», часть 1
D.E. Fosket, Plant Growth & Development, A Molecular Approach. Academic Press, San Diego, 1994, p. 495.
B. Thomas and D. Vince-Prue, Photoperiodism in plants (2nd ed). Academic Press, 1997.
Պոխոդինո (գյուղ, Վյազեմսկի շրջան)

Անվան այլ կիրառումների համար տե՛ս՝ ՊոխոդինոՊոխոդինո (ռուս.՝ Походино), գյուղ Ռուսաստանի Սմոլենսկի մարզի Վյազեմսկի շրջանի կազմում։ Ընդգրկված է Խմելիցկի գյուղական ավանում։
Բնակչությունը 2007 թվականին գրանցված տվյալներով կազմել է 9 մարդ։
Գտնվում է շրջանի արևելյան մասում, Վյազմայից 34 կմ հյուսիս-արևմուտք, P134 ճանապարհից՝ «Ստառայա Սմոլենսկի ճանապարհ» Սմոլենսկ - Դորոգոբուժ - Վյազմա - Զուբցով 26 կմ դեպի արևմուտք, Լուժնյա գետի ափին։ Գյուղից 30 կմ դեպի արևելք է գտնվում 232-րդ կմ Օ. պ. երկաթուղային կայարանը՝ Վյազմա-Ռժև գծի վրա։


== Պատմություն ==
Հայրենական մեծ պատերազմի ժամանակ՝ 1941 թվականի հոկտեմբերին, գյուղը գրավել են նացիստական զորքերը, ազատագրվել է 1943 թվականի մարտին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լուսնաձոր (գետակ)

Լուսնաձոր, գետակ Հայաստանի Գեղարքունիքի մարզում, Մասրիկ գետի աջ օժանդակը։ Սկիզբ է առնում Արևելյան Սևանի լեռների հյուսիսային լանջերից և Վերին Շորժա գյուղից 3 կմ հարավում միախառնվում մայր գետին։ Երկարությունը՝ 4,5 կմ։


== Ծանոթագրություններ ==
Սամներ շրջան (Կանզաս)

Անվան այլ կիրառումների համար տե՛ս՝ Սամներ շրջան (այլ կիրառումներ)Սամներ շրջան (անգլ.՝ Sumner County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 3.061 կմ² է, բնակչությունը՝ 25.946 մարդ (2000 թ. տվյալներով)։ Շրջկենտրոնն է Վելինգտոն բնակավայրը։ Կազմավորվել է 1867 թ.։
(2101) Ադոնիս

(2101) Ադոնիս (անգլ.՝ Adonis), աստերոիդ ապոլոնի ընտանիքում։ Հայտնաբերվել է 1936 թվականի փետրվարի 12-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 1,874483 ա. մ., առավելագույնը մոտենում է 0,4423 ա. մ. հեռավորության վրա և հեռանում 3,3067 ա. մ., իսկ Երկրի ուղեծրին Ադոնիս աստերոիդը նվազագույնը մոտենում է 0,0118 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 937,39 երկրային օրվա ընթացքում, իր ուղեծրով շարժվելով միջինում 0,384045 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,33° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2101) Ադոնիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մանտենոպոլիս

Մանտենոպոլիս (պորտ.՝ Mantenópolis), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի հյուսիսարևմտյան մարզում։ Մտնում է Բառա դի Սան Ֆրանսիսկուի գավառի կազմի մեջ։ Բնակչությունը կազմում է 15.503 մարդ՝ 2020 թվականի տվյալներով։ Գրավում է 320,750 կմ2 տարածք։ Բնակչության խտությունը՝ 34,0 մարդ/կմ²։


== Պատմություն ==
Քաղաքը հիմնադրվել է 1954 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 29.307.074,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.546,89 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,683 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Կատյա Պոպովա

Կատյա Ասենովա Պոպովա (բուլղար․՝ Катя Асенова Попова, հունվարի 21, 1924(1924-01-21), Պլևեն, Բուլղարիայի թագավորություն - նոյեմբերի 24, 1966(1966-11-24), Բրատիսլավա, Չեխոսլովակիա), բուլղարացի օպերային երգչուհի (լիրիկական սոպրանո)։ Բուլղարիայի Ժողովրդական Հանարապետության ժողովրդական արտիստ։ Դիմիտրովյան I աստիճանի մրցանակի դափնեկիր (1959)։


== Կենսագրություն ==

Կատյա Պոպովան ծնվել է 1924  թվականին Պլևենում, երաժշտասերների ընտանիքում։ Քույրը՝ երգչուհի Դիանա Պոպովան, աշխատել է Ստեֆան Մակեդոնսկու անվան ազգային երաժշտական թատրոնում։ Կատյա Պոպովան սովորել է Բուլղարիայի ազգային երաժշտական ակադեմիայում (ուսուցիչ` Մառա Մարինովա-Ցիբուլկա), այնուհետև կատարելագործվել է Ասեն Դիմիտրովի և Կատյա Սպիրիդոնովայի մոտ։ Սոֆիայի օպերայի բեմում առաջին անգամ հանդես է եկել 1947 թվականին՝ կատարելով Էսմերալդայի դերերգը Բեդրժիխ Սմետանայի  Վաճառված հարսնացուն օպերայում։
1955-1956 թվականներին փորձաշրջան է անցել Մոսկվայի Մեծ թատրոնում։ Հաջողությամբ հանդես է եկել Մոսկվայի Մեծ թատրոնի, Գրանդ օպերայի և Կոմիկ-օպերայի (Փարիզ) բեմերում, Վիեննայում, Աթենքի, Պրահայի, Բելգրադի, Կիևի, Լենինգրադի, Խարկովի, Սվերդլովսկի, Սկոպյեի բեմերում։
Եղել է Պյոտր Չայկովսկու, Շառլ Գունոյի, Ջակոմո Պուչինիի, Ժյուլ Մասնեի և այլ կոմպոզիտորների օպերաների գլխավոր դերերգերի կատարողը։
Զոհվել է Բրատիսլավայի մոտ Բալկանյան ավիաընկերության ԻԼ-18 ինքնաթիռի վթարի հետևանքով։


== Ընտրյալ դերերգեր ==


== Պարգևներ և մրցանակներ ==
«Աշխատանքային կարմիր դրոշի» շքանշան
Բուլղարիայի Ժողովրդական Հանրապետության III աստիճանի շքանշան (1959)
Դիմիտրովյան I աստիճանի մրցանակ (1959) (Սերգեյ Պրոկոֆևի «Պատերազմ և խաղաղություն» օպերայում Նատաշայի և Շառլ Գունոյի «Ֆաուստ» օպերայում Մարգարիտայի դերերի համար)
Բուխարեստում IV Երիտասարդների և ուսանողների միջազգային փառատոնի I մրցանակ (1953)
Պրահայի միջազգային երաժշտական մրցույթի II մրցանակ (1954)


== Ծանոթագրություններ ==


== Արտաքին հղումներ ==
Илка Попова. «Встречи на оперной сцене». Катя Попова
Հիփսթերներ

Հիփսթերներ, համաշխարհային տարածում ունեցող ժամանակակից ենթամշակույթներից մեկը։ Հիփսթերները առանձնանում են ալտերնատիվ նորաձևությանը հետևելով, ինդի և ալտերնատիվ երաժշտություն լսելով, վինտաժային և ռետրո ատրիբուտներով, ալտերնատիվ կենսակերպով։ Հիփսթերները բնութագրվում են որպես սոցիալական միջին խավի ներկայացուցիչներ, ովքեր վարում են բոհեմականին մոտ կենսակերպ և պրոպագանդում են ազատականություն և պրոգրեսսիվիզմ։ Huffington Post-ի մի հոդված, որն անդրադառնում է հիփսթերեների հարցին, նշում է, որ հիփսթերը ավելի շուտ ոչ թե գաղափարական կամ ոճային առանձնահատկություն ունեցող մարդ է, այլ որոշակի նեղ խմբի ներկայացուցիչ։ Ռոբ Հորնինգը իր «Հիփսթերի մահը» հոդվածում նշում է, որ հիփսթերը պոստմոդերնիզմի մարմնավորումն է՝ որպես սպառված ուժի և հեգնանքի՝ էսթետիկա դառնալու փորձի։ Հիփսթերները իրենց հիփսթեր չեն անվանում և հիփսթեր բառը արհեստականորեն կիրառվում է հիփսթերներին մատնանշելու համար։ Սա որոշ մարդկանց մոտ կասկած է առաջացնում․ արդյո՞ք հիփսթերները գոյություն ունեն ընդհանրապես՝ որպես հավաքական երևույթ և արդյո՞ք նրանց գոյությունն ուղղակի մարքեթինգային առասպել չէ։


== Ծագումնաբանություն ==
Հիփսթեր բառը առաջ է եկել անգլերեն to be hip սլենգային արտահայտությունից, որը նշանակում է «թեմայի մեջ լինել», իսկ բուն hip սլենգային եզրը նշանակում է նորաձևության մեջ գտնվող և որոշ իմաստով համապատասխանում է հայերեն խոսակցական «թույն»-ին։ Այս բառը իր իմաստով հակադրվում է square-ին և կրում է առավելապես դրական երանգ։ Հիփսթեր բառը առաջին անգամ կիրառվել է 1940-ականներին, սակայն իր ժամանակակից իմաստն ու հստակ մշակութային խավ ցույց տալը ձեռք է բերել ուշ 1990-ականներին։ Հիփսթեր եզրը նորաձև և շահարկվող է դարձել 2010-ական թվականներից։


== Առանձնահատկությունները ==
Հիփսթերերը նախընտրում են վինտաժային և գերժամանակակից ատրիբուտների համակցություն
(2130) Եվդոկիյա

(2130) Եվդոկիյա (անգլ.՝ Evdokiya), աստերոիդ աստերոիդների հիմնական գոտում։ Հայտնաբերվել է 1974 թվականի օգոստոսի 22-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,253463 ա. մ., առավելագույնը մոտենում է 1,8283 ա. մ. հեռավորության վրա և հեռանում 2,6786 ա. մ.։ Արեգակի շուրջ մեկ ամբողջական պտույտ է կատարում 1235,59 երկրային օրվա ընթացքում, իր ուղեծրով շարժվելով միջինում 0,291359 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2130) Եվդոկիյա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աշուկա

Աշուկա, գյուղ Արևմտյան Հայաստանում, Էրզրումի վիլայեթի Բաբերդի գավառակում։ Գտնվում էր Բաբերդ քաղաքից 29 կմ հարավ-արևմուտք, Խարդիշ գետի վերին հոսանքի աջակողմյան վտակի մոտ` ձորալանջին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Գյուղական տարածք

Գյուղական տարածք, քաղաքներից և արվարձաններից դուրս գտնվող ցանկացած բնակեցված տարածք։


== Նկարագրություն ==
Գյուղական տարածքը ներառում է բնական և մարդածին լանդշաֆտներ, ինչպես նաև գյուղեր, խուտորներ, ֆերմաներ։ Այն շատ բազմազան է, քանի որ կատարում է տարբեր գործառույթներ․ գյուղական, անտառային և որսորդաձկնորսական արդյունաբերություններ, վերջիններիս արտադրանքի մասնակի վերամշակում, հանքարդյունաբերություն և վերամշակման արդյունաբերություն (հիմնականում փոքր ձեռնարկություններ), ռեկրեացիոն ծառայություններ (ամառանոցներ, հանգստյան տներ, պանսիոնատներ, հյուրանոցներ, մոթելներ), բնապահպանական գործունեություն (արգելոցներ, արգելավայրեր, ազգային պարկեր), կապի և հաղորդակցության գործառույթներ (ճանապարհներ), բնակչության տեղաբաշխում, այդ թվում և քաղաքներում աշխատանքը (երթևեկություն)։


== Զարգացման փուլեր ==
Տատյանա Գրիգորևնա Նաֆյոդովան առանձնացրել է գյուղական տարածքի զարգացման հինգ փուլեր, որոնք համապատասխանում են ուրբանիզացիայի փուլերին․

բնական, երբ գերիշխում է բնական տնտեսությունը, որի արտադրողականությունը կախված է բնական պայմաններից։ Բնորոշ են բազմազանությունը, ինքնաբավությունն ու բնական-էթնիկ գյուղական արեալների մեկուսացումը,
վաղ ուրբանիզացիոն կամ բնական-ազգային, երբ ուրբանիզացիան ծթանում է գյուղական բնակչության արտահոսքին, բայց բնական աճի բարձր ցուցանիշի շնորհիվ պահպանվում է նրա բազմամարդությունը, ընթանում է հողօգտագործման մասնագիտացման և մշակույթի տարբերակման գործընթաց,
միջին ուրբանիզացիոն, երբ տեղի է ունենում տարածքի կտրուկ բաժանում՝ գյուղատնտեսության համար բարենպաստ (հարավ) և անբարենպաստ (հյուսիս) բնակլիմայական պայմաններով շրջանների, և անբարենպաստ շրջաններն անկում են ապրում,
ուշ ուրբանիզացիոն, երբ ամրապնդվում են գոտային տարբերությունները, կապիտալը փոխարինում է աշխատուժին ՝ առանց գյուղական բնակչության աճի պահանջի,
անբնական (էկոլոգիական), երբ գյուղական տարածությունը դադարում է լինել ագրարային տարածք և վերածվում է ռեկրեացիոն-ամառանոցային և էկոբիոտեխնոլոգիական համալիրի։


== Պատկերասրահ ==

		
		
		
		


== Տես նաև ==
Բնություն
Գյուղացիություն
Ֆերմեր
Վայրի արևմուտք


== Ծանոթագրություններ ==


== Արտաքին հղումներ ==
География. Современная иллюстрированная энциклопедия. — М.: Росмэн. Под редакцией проф. А. П. Горкина. 2006.
Լովլինսկայա

Լովլինսկայա (ռուս.՝ Ловлинская), ստանիցա Ռուսաստանի Դաշնության Կրասնոդարի երկրամասի Տբիլիսկայայի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեբաստիան Հյոնիգ

Սեբաստիան Հյոնիգ (գերմ.՝ Sebastian Florian Hönig, 1978), գերմանացի աստղագետ, գիսաստղերի և աստերոիդների հայտնաբերող։ Զբաղվում է գալակտիկայի ակտիվ միջուկների հետազոտության խնդիրներով։ 2002-2008 թվականները հայտնաբերել է ընդհանուր առմամբ 421 աստերոիդ, որոնցից 67-ը հայտնաբերել է համատեղ Նոելին Տեամոյի հետ։ Բացի դա, Սեբաստիան Հյոնիգը հայտնաբերել է մի քանի գիսասղտեր, մասնավորապես նա ակտիվորեն մասնակցել է կարճ պարբերությամբ P/2007 R5 (SOHO) գիսաստղի հայտնաբերմանը և հետազոտություններին։ Դեռևս համալսարանում ուսանելու տարիներին իր կատարած հաշվարկների հիման վրա նա նշեց, որ երկու գիսաստղերը՝ P/1999 R1-ը և P/2003 R5-ը, որոնք համապատասխանաբար դիտարկվել էին 1999 և 2003 թվականներին, իրականում հանդիսանում են միևնույն գիսաստղը, և իրավացիորեն կանխագուշակել է նրա հաջորդ հայտնությունը 2007 թվականին. սա հաստատեց փոքր պերիհելիային հեռավորությամբ պարբերական գիսաստղերի գոյությունը։ Հետագայում Հյոնիգը հայտնաբերել է ավելի քան քառասուն այս դասի գիսաստղեր։ Նրա հայտնաբերել է նաև երկար պարբերությամբ գիսաստղեր, օրինակ՝ C/2002 O4 Հյոնիգ։
Սեբաստիան Հյոնիգը հանդիսանում է Գերմանական գիտահետազոտական միության անդամ և աշխատում է Կալիֆոռնիայի Սանտա-Բարբարայի համալսարանում։


== Պարգևներ ==
2003 թվականին նրան շնորհվել է Էդգար Ուիլսոնի մրցանակ։


== Ծանոթագրություններ ==


== Արտաքին հղումներ ==
Homepage of Sebastian Hönig
Identification of a new short-period comet near the sun
MPEC 2002-O45 : COMET C/2002 O4 (HOENIG)
SOHO Mission Discovers Rare Comet
Astronomers Spot New Halley-Like Comet
SOHO's new catch: its first officially periodic comet
Գորշ երկաթաքար

Գորշ երկաթաքար, երկաթի հանքանյութ։ Կազմված է գլխավորապես երկաթի հիդրօքսիդներից։ Գույնը՝ դարչնագույնից մինչև բացդեղնավուն։ Լինում է հողախառըն, փխրուն, , օօլիտային գոյացումների ձևով։ Առաջանում է երկրակեղևի մակերևութայիև գոտում սիդերիտային հանքանյութերի հողմնահարման հետհանքով և հաևդիպում է նստվածքայիև հանքավայրերում։ 30% ֊ից ավելի երկաթ պարունակող Գորշ երկաթաաքար օգտագործվում է մետալուրգիայում։
Կոստանդնուպոլսի պաշարում (626)

Անվան այլ կիրառումների համար տե՛ս՝ Կոստանդնուպոլսի պաշարումներԿոստանդնուպոլսի պաշարում (626), Կոստանդնուպոլսի պաշարում ավարների, սլավոնների և պարսիկների կողմից։
Օգտվելով բյուզանդական զորքերի պարսիկների դեմ պատերազմում զբաղվածությամբ, ինչպես նաև պարսկական բանակի առկայությամբ եվրոպական հատվածում, ավարնեը որոշեցին պաշարել Կոստանդնուպոլիսը։ Սակայն բյուզանդական նավատորմը թույլ չտվեց ավարներին միանալ պարսիկներին։ Դրանից հետո ավարները ձեռնարկելով ևս մեկ անհաջող պաշարման փորձ՝ հեռացան։
Ռման վանք

Ռման վանք (սերբ.՝ Манастир Рмањ, բոս․՝  և խորվ.՝ Manastir Rmanj, ի պատիվ Սուրբ Նիկոլասի), Սերբ ուղղափառ եկեղեցու Բիհաչ-Պետրովաց թեմի վանք, որը գտնվում է Բոսնիա և Հերցեգովինայի Դաշնության Ունսկո-Սանսկի կանտոնի Բիհաչ համայնքի Մարտին Բրոդ գյուղում։


== Պատմություն ==
Ըստ ժողովրդական լեգենդի՝ 1443 թվականին վանքը հիմնել է Կատերինա Բրանկովիչը՝ սերբ բռնակալ Գեորգի Բրանկովիչի դուստրը և Ցելեի կոմս Ուլրիխ II-ի կինը։ Առաջին գրավոր հիշատակումը վերաբերում է 1498 թվականին։ 17-րդ դարի սկզբին վանքը դարձել է Դաբրո-Բոսնիայի մետրոպոլիտի նստավայր։
Վանքի ավերումների ժամանակագրություն.


== Ծանոթագրություններ ==
Կաստելդիդոնե

Կաստելդիդոնե  (իտալերեն՝ Casteldidone), կոմունա Իտալիայում, գտնվում է Լոմբարդիա մարզի Կրեմոնա գավառում։
Բնակչությունը կազմում է 579 մարդ, խտությունը կազմում է 57 մարդ/կմ²։ Տարածքը գրավում է 10 կմ²։ Էլեկտրոնային փոստ - 26030, հեռախոսային կոդ - 0375։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0375 91102
Էլեկտրոնային հասցե։ comune.casteldidone@tiscalinet.it
Գլխավոր կայք։ http://www.comune.casteldidone.cr.it


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(9592) Կլարիուտ

(9592) Կլարիուտ (անգլ.՝ Clairaut), աստերոիդ աստերոիդների հիմնական գոտում։ Հայտնաբերվել է 1991 թվականի ապրիլի 8-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,833025 ա. մ., առավելագույնը մոտենում է 2,6131 ա. մ. հեռավորության վրա և հեռանում 3,053 ա. մ.։ Արեգակի շուրջ մեկ ամբողջական պտույտ է կատարում 1741,7 երկրային օրվա ընթացքում, իր ուղեծրով շարժվելով միջինում 0,206694 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,13° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9592) Կլարիուտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գյուստավ Դորե

Պոլ Գյուտավ Դորե (ֆր.՝ Paul Gustave Doré, հունվարի 6, 1832(1832-01-06)[…], Ստրասբուրգ - հունվարի 23, 1883(1883-01-23)[…], Փարիզ[…]), ֆրանսիացի փորագրիչ, նկարազարդող և նկարիչ։ Առավել հայտնի է Աստվածաշնչի, Դանթեի «Աստվածային կատակերգության» և այլ դասական ստեղծագործությունների իր նկարազարդումներով։


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==
Մեծ Կոպսա

Մեծ Կոպսա (ռուս.՝ Большая Копса), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Փոքր Վիզինգա գետի աջ ափին՝ 132 կմ հեռավորության վրա։ Գետի երկարությունը կազմում է 17 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դոնի Ռոստով ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ - 03020200112103000019614
Կոդը ըստ հիդրոլոգիական հետազոտության (ՌԴ) - 103001961
Ավազանի կոդը - 03.02.02.001
Ծավալի համարը ըստ ՌԴ-ի - 03
Թողարկումը ըստ ՌԴ-ի - 0


== Ծանոթագրություններ ==
Կհանդիպենք անտառի տնակում

«Կհանդիպենք անտառի տնակում», հայկական ռոմանտիկ կատակերգական հեռուստասերիալ։ Հեռարձակվել է «Նոր Հայաստան» հեռուստաալիքով։ Պրեմիերան տեղի է ունեցել 2021 թվականի սեպտեմբերի 13-ին։


== Սյուժե ==
Հերոսուհու պատկերացումներն ու արժեքները կյանքի մասին փոխվում են, երբ նա իր կամքին հակառակ ստիպված է որոշ ժամանակ ապրել գյուղում։ Անծանոթ միջավայր, օտար մարդիկ ու անսպասելի սեր։


== Դերերում ==


== Ծանոթագրություններ ==


== Արտաքին հղումներ ==
Բեն Ավետիսյանի, Իննա Խոջամիրյանի և Իրինա Այվազյանի սիրային եռանկյունին՝ նոր հեռուստասերիալում․ առաջին մանրամասները Archived 2022-09-14 at the Wayback Machine.
Բեն Ավետիսյանի, Իննա Խոջամիրյանի և Իրինա Այվազյանի սիրային եռանկյունին՝ նոր հեռուստասերիալում․ առաջին մանրամասները Archived 2022-09-14 at the Wayback Machine.
Իրինայի ոճափոխությունը եւ Իննայի ու Բենի հետ սիրային եռանկյունին
«Երբ Լոռուց եկա Երևան, շատ միամիտ էի ու վստահող, հիմա՝ ոչ»․ Իննա Խոջամիրյանը՝ նոր դերի, ոճային փոփոխության և առաջին անգամ «Շանթի» սահմաններից դուրս գալու մասին Archived 2022-09-14 at the Wayback Machine.
Փաստացի իրենք բոլորն էլ այս պահին հայտնվել են մեր հերոսուհու կարգավիճակում․ «Կհանդիպենք անտառի տնակում» նոր հեռուստասերիալի հետաքրքիր մանրամասներն ու արկածներով լի նկարահանումները
Գոշի լվացքը, Իննայի և Բենի լողանալու հերթը, Իննայի և Իրինայի միջև անարդարությունը․ ինչպես են դերասաններն ապրում մի հարկի տակ նոր սերիալի նկարահանման ընթացքում Archived 2022-09-14 at the Wayback Machine.
«Շունը հարձակվեց ու կծեց». Գոգա Բիձա Գալստյանը՝ «Կհանդիպենք անտառի տնակում» սերիալի նկարահանումների և իր ծրագրերի մասին
Կարեն Ճաղարյանը տանիք բարձրանալիս վայր է ընկել նկարահանումների ընթացքում․ դերասանը կիսվում է անհաջող դեպքի և «Կհանդիպենք անտառի տնակում»-ի մանրամասներով
Mt. Helium

Mt. Helium, ամերիկական ալտերնատիվ ռոք խումբ Լոս Անջելեսից, Կալիֆոռնիա նահանգից։ Նախկինում հայտնի էր The Apex Theory անվանումով։


== Պատմություն ==
The Apex Theory խումբը ստեղծվել է 1999 թվականին Լոս Անջելեսում հայ երաժիշտներ Էնդի Խաչատրյանի (System of a Down-ի նախկին անդամ), Արտ Քարամյանի և Դևիդ Հակոբյանի կողմից։ Հարվածային գործիքներ նվագող Սեմմի Ջեյ Ուոթսոնը միացավ խմբին ավելի ուշ։ Խումբը թողարկեց իր առաջին՝ Extendemo մինի ալբոմը 2000 թվականին։ Հաջորդ տարի նրանք ստորագրեցին համաձայնագիր DreamWorks Records լեյբլի հետ, և 2001 թվականի հոկտեմբերի 9-ին ձայնագրեցին իրենց երկրորդ մինի ալբոմը։ 2001 թվականին խումբը հանդես եկավ 2001 Warped Tour փառատոնին գլխավոր բեմում, և 2002-ին՝ MTV2 Tour-ում։ 2002 թվականի ապրիլի 2-ին խումբը թողարկեց Topsy-Turvy դեբյուտային ալբոմը, որը զբաղեցրեց 6-րդ հորիզոնականը Billboard Heatseekers չարթում և №157-ը՝ Billboard 200-ում։ Ալբոմի թողարկումից մի քանի ամիս անց Խաչատրյանը լքեց խումբը։ Մյուսները լսումներ անցկացրեցին՝ նոր վոկալիստ գտնելու համար, երբ դեռ հայտնի չէր, որ Քարամյանը կվերցնի այդ դերը։ 2004 թվականին խումբը հրապարակեց Inthatskyissomethingwatching մինի ալբոմը։ Խմբի անունը Mt. Helium փոխելուց հետո խումբը թողարկեց իր երկրորդ՝ Faces ալբոմը "Toys of the Masses" լեյբլում։


== Երաժշտական ոճ ==
Mt. Helium-ի երաժշտական ոճը գերազանցապես ալտերնատիվ ռոքն է։ Խմբի նախկին վոկալիստ Էնդի Խաչատրյանը խմբի հնչումը նկարագրել է որպես «heavy Mediterranean groove»։ Խմբի երաժշտական ոճը եղել է միջերկրածովյան և մերձարևելյան երաժշտության ազդեցության տակ։ MTV News-ի լրագրող Ջոն Վիդերհորնը գրել է, որ The Apex Theory-ի երաժշտությունը ներառում է մետալ, պրոգ-ռոք, միջերկրածովյան երաժշտություն և նույնիսկ ջազ։


== Կազմ ==


=== Անդամներ ===
Արտ Քարամյան - կիթառ, վոկալ
Դևիդ Հակոբյան - բաս
Սեմմի Ջեյ Ուոթսոն - հարվածային գոիքներ


=== Նախկին անդամներ ===
Էնդի Խաչատրյան - վոկալ


== Սկավառակագրություն ==


=== Ստուդիական ալբոմներ ===
Random Bursts (2001)
«Topsy-Turvy» (2002)
«Faces» (2008)


=== Մինի ալբոմներ ===
«The Apex Theory» (2001)
«Inthatskyissomethingwatching» (2004)
«Lightpost» (2007)


== Ծանոթագրություններ ==
Ռադիոմիմետիկ նյութեր

Ռադիոսիմետիկ նյութեր, քիմիական միացություններ, որոնց ազդեցությունը մարդու և կենդանիների օրգանիզմի, նրա առանձին բջիջների, օրգանների և հյուսվածքների վրա նման է իոնացնող ճառագայթների կենսաբանական ազդեցությանը։ Հաճախ ռադիոսիմետիկ նյութերի շարքին են դասվում ալկիլացնող միացությունները, որոնք սպանիչ ազդեցություն ունեն բջջի վրա, նրա կենսական ցիկլի բոլոր փուլերում։ Ռադիոսիմետիկ նյութերը իոնացնող ճառագայթների նման ունեն մուտագեն քաղցկեղածին ազդեցություն։
Կաթնասունների մոտ առաջացնում են սուր և քրոնիկական կազմափոփոխություններ ոսկրածուծում, աղիքների լորձաթաղանթում, սեռական օրգաններում, ճնշում են հակամարմինների առաջացումը, խանգարում սպիտակուցի սինթեզին։ Նման ազդեցությամբ են օժտված լինում ճառագայթահարված օրգանիզմից անջատված նյութերը, որոնց անվանում են ռադիո թույներ։
Վարաժնունիներ

Վարաժնունի (հայտնի է նաև որպես Վարազնունի)՝ նախարարական տոհմ հին և միջնադարյան Հայաստանում։
Ըստ Մովսես Խորենացու հաղորդած ավանդախառն տեղեկության, տոհմի անվանադիրն եղել է Գեղամ նահապետի շառավիղ, Դատ իշխանի որդի Վարաժը (մ.թ.ա. II դար), որը վարել է արքունի որսապետության գործակալությունը։ Վարաժնունիների ժառանգական տիրույթն եղել է Այրարատ նահանգի Վարաժնունիք գավառը։ Վարաժնունիների տոհմական տոտեմն էր վարազը։
Զորանամակի համաձայն՝ Վարաժնունիները հայկական բանակին տվել են 300 հեծյալ մարտիկ։ IX դ Վարաժնունիները հիշատակվում են նաև Վասպուրականում։ Ըստ Թովմա Արծրունու, Վարաժնունիներից Մլեահ, Ռստոմ և Վարազշապուհ իշխանները մասնակցել են արաբական պատժիչ զորքերի դեմ մարտերին։ Նրանցից Ռստոմը հետագայում արժանացել է Վասպուրականի տանիտերության պատվին։ 890-ական թթ. Վարաժնունիներից հիշվում է Արշակ իշխանը, որին Ավշին ոստիկանի սրից փրկել են Վասպուրականի իշխանուհիները։ Տոհմի խոշորագույն ներկայացուցիչն է համարվում Փիլարտոս Վարաժնունին։
Մեսա (այլ կիրառումներ)

Մեսա, կարող է վերաբերել՝

Մեսա - քաղաք ԱՄՆ-ի հարավարևմտյան մասում՝ Արիզոնա նահանգում
Մեսա - գյուղ Էստոնիայի Սաարեմաա նահանգի Տոռգու շրջանում
Մալթայի ազգային գրադարան

Մալթայի ազգային գրադարան (մալթ.՝ Bibljoteka Nazzjonali ta 'Malta, անգլ.՝ National Library of Malta), Մալթայի գլխավոր գրադարանը։ Գտնվում է մայրաքաղաք Վալետայում։ Հիմնադրվել է 1776 թվականին ֆրանսիական բարոնների Ռոգան տոհմի կրտսեր ճյուղի ներկայացուցիչ Էմանուել դե Ռոգան Պոլդյուի (1725-1797) կողմից, որը Մալթայի օրդենի նախավերջին մեծ մագիստրոսն է եղել (1775-1797)։


== Պատմություն ==
Մալթայի ազգային գրադարանի հավաքածուն հիմնադրվել է 16-րդ դարում Հիվանդախնամների միաբանության կողմից։ Գրադարանի հնագույն ֆոնդերը ծագում են խաչակիրների գրադարաններից, որոնք միաբանությանն են անցել մեծ մագիստրոս Կլոդ դե լա Սենգլի՝ 1555 թվականի հրամանագրով։ Դրա համաձայն՝ բոլոր գրքերը, որոնք պատկանել են Սուրբ Հովհաննեսի միաբանության մահացած անդամներին, պետք է փոխանցվեին օրդենի գանձարան։
1766 թվականին գրադարանի ֆոնդերը լրացվել են հազվագյուտ հրատարակություններով, երբ այստեղ են տեղափոխել Մալթայի օրդենի մեծ մագիստրոս Ժան Լուի Գերեն դե Տենսենի  (Jean Louis Guérin de Tencin) անձնական գրադարանը, որը բաղկացած է եղել 9,700 հատորից։
Անգլիացիների տիրապետության ժամանակաշրջանում 1812 թվականի հուլիսի 4-ին գրադարանը տեղափոխվել է նոր շենք, որը գտնվում է քաղաքի կենտրոնում՝ Գրոսմայստերի պալատից ոչ հեռու և կառուցված է նեոդասական ոճով։
1925 թվականից պարտադիր նմուշօրինակի օրենք է ներմուծվել, որի համաձայն ամեն գրքից մեկ օրինակ ուղարկվում է գրադարան։ 1976 թվականից գրադարանը պաշտոնապես ստացել է ազգային գրադարանի կարգավիճակ։
Գրադարանը վարակում է բոլոր հրատարակումների ազգային մատենագրություն (The Malta National Bibliography - Bibljografija Nazzjonali ta 'Malta)։


== Ծանոթագրություններ ==
Տյուտյուրիվշչինա (գյուղ, Գադյաչի շրջան)

Տյուտյուրիվշչինա (ուկրաիներեն՝ Тютюрівщина), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1815 թվականին։
2001 թվականի տվյալներով Տյուտյուրիվշչինա գյուղում բնակվում էր 114 մարդ։ Բնակավայրը զբաղեցնում է 0,882 կմ² տարածք։ Բնակչության խտությունը կազմում էր 129,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մուրաշկա (գյուղ, Բառի շրջան)

Մուրաշկա (ուկրաիներեն՝ Мурашка), գյուղ Ուկրաինայի Վիննիցայի մարզի Բառի շրջանում։
2001 թվականի տվյալներով Մուրաշկա գյուղում բնակվում էր 38 մարդ։ Բնակավայրը զբաղեցնում է 2,46 կմ² տարածք։ Բնակչության խտությունը կազմում էր 15,45 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սառցալի

Սառցալի, լեռնագագաթ Հայաստանի Վայոց ձորի մարզի և Արցախի սահմանագլխին, Զանգեզուրի լեռների հյուսիսային մասում, Արփա գետի վերնագավառում, Ջերմուկ քաղաքից 10 կմ հյուսիս-արևելք։


== Այլ անվանումներ ==
Սարիեր Սերչալի, Սառչալի, Սարեր Սառցալի, Սարիալ Սարչալի, Սարիար Սարչալի, Սարիար  Սարչալու, Սարիար Սըռչալու, Սարիեր Սարչալի, Սարիեր Սերչալի, Սարիեր Սըրչալի, Սարիեր Սիրչալի, Սարիրեր Սրչալի, Սարիյալ Սարչալի, Սարիյար Սարչալի, Սարիյար Սըռչալու, Սարիյար Սըրչալը, Սարյար Սոչալու, Սարյար Սարչալը, Սըրեր, Սըրեր Սառչալի, Սըրեր Սարչալի, Սըրեր Սըրչալի, Սըրեր Սրչալի, Սըրլալը, Սըրյեր, Սըրյեր Սաոչալի, Սըրյեր Սըռչալի, Սիրեր Սիրչալի, Սիրչալի, Սրչալի։


== Ծանոթագրություններ ==
Դեղին ծղոտե գլխարկով գեղջկուհին

«Դեղին ծղոտե գլխարկով գեղջկուհին» (հոլ.՝ Boerenmeisje met gele strohoed), հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի նկարներից։ Այս ստեղծագործությունը հեղինակը վրձնել է 1890 թվականին։ Յուղաներկով կտավի չափերն են 92 × 73 սմ։
Այսօր «Դեղին ծղոտե գլխարկով գեղջկուհին» ստեղծագործությունը գտնվում է մասնավոր հավաքածուում։


== Պատմություն ==
Վինսենթ Վան Գոգն այս կտավը ստեղծել է 1890 թվականին։ Կան նկարի մի քանի տարբերակներ. դրանցից մեկն է «Սպիտակ հագած աղջիկը»։
«Դեղին ծղոտե գլխարկով գեղջկուհին» ստեղծագործությունը մի քանի անգամ ձեռքեձեռք է անցել։ 1997 թվականին Սթիվ Ուինը նկարը գնել է 47,5 միլիոն դոլարով։
2005 թվականի հոկտեմբերի 7-ին հայտարարություն տարածվեց, որ Սթիվ Ուինը այս և Պոլ Գոգենի «Լողացողները» կտավը վերավաճառել է Սթիվեն Ա. Քոհենին ավելի քան 100 միլիոն դոլարով։


== Տես նաև ==
Սպիտակ հագած աղջիկը


== Ծանոթագրություններ ==
American Soldier

American Soldier, Queensrÿche խմբի տասնմեկերորդ ալբոմը, թողարկված 2009 թվականի մարտի 31֊ին։
Ալբոմի անունը պատմում է ամերիկյան զինվորի մասին, ով շրջում է կյանքի շուրջ․ նա է ստանում փորձ, ով ծառայել է կմ ծառայում է ԱՄՆ֊ի զինվորական ուժերում։
Մայք Սթոունի հեռանալուց հետո այդ ալբոմը առաջինն էր, որ ձայնագրվել է խմբի չորս անդամների մասնակցությամբ։


== Երգացանկ ==


== Ձայնագրության մասնակիցները ==
Ջեֆ Թեյթ - բեք֊վոկալ
Մայքլ Ուիլտոն - սոլո, ռիթմ, ակուստիկ կիթառ
Էդի Ջեքսոն - բաս֊կիթառ
Սկոթ Ռոքենֆիլդ - հարվածային գործիքներ
Էմիլի Թեյթ - վոկալ
Ջեյսոն Էյմս - վոկալ
Ֆրատո - վոկալ
Վինսենթ Սոլանո - վոկալ
Կելի Գրեյ - կիթառ
Դեյմոն Ջոնսոն - կիթառ
Ռենդի Գեյն - ստեղնաշար
Կեսու (այլ կիրառումներ)

Կեսու անունը կամ տերմինը կարող է վերաբերել հետևյալ հոդվածներին․

Կեսու - գյուղ Էստոնիայի Մառտնա շրջանի կազմում։
Կեսու - գյուղ Էստոնիայի Վիգալա շրջանի կազմում։
Լիիվակյուլա (գյուղ, Ռիդալա շրջան)

Անվան այլ կիրառումների համար տե՛ս՝ ԼիիվակյուլաԼիիվակյուլա (էստ․՝ Liivaküla), գյուղ Էստոնիայի Լյաենեմաա նահանգի Ռիդալա շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)